Samsung Galaxy Z Flip3 – nu som Pokémon Edition

Samsung har afsløret en ny udgave af Galaxy Z Flip3, i form af en Pokémon Edition. Det ser dog ikke ud til at blive nemt, at få fat i en…

Der er godt nyt til alle Pokémon-fans, idet Samsung har afsløret Galaxy Z Flip3 i en Pokémon-udgave. Lanceringen ser dog kun ud til at finde sted i Sydkorea, så det bliver temmelig svært at få fat på en, her i Danmark.

Eksklusivt Pokémon-tilbehør

Flip3 Pokémon Edition leveres i en speciel æske med en række tilbehør – selvfølgelig i Pokémon-tema. Dette inkluderer blandt andet et gennemsigtigt Pikachu-telefoncover, en Pokémon-pung med rem, en Pikachu nøglering og en Poké Ball popsocket. Telefonen kommer også med en række Pokémon-inspirerede ringetoner, temaer og baggrunde.

Lanceres kun i Sydkorea, indtil videre

Galaxy Z Flip3 Pokémon Edition lanceres om få dage i Sydkorea. Samsung har dog ikke afsløret prisen, eller hvorvidt telefonen bliver tilgængelig i andre lande.

Læs også: Xiaomi fremviser smart-dør med 3D ansigtsgenkendelse

Samsung Galaxy Z Flip3 – nu som Pokémon Edition